Românii cărora le expiră pașapoartele, notificați prin SMS
- Mădălina Sfrijan
- 20 martie 2024, 07:41
Românii vor primi un SMS când pașapoartele lor vor intra în ultimele șase luni de valabilitate. Direcția Generală de Pașapoarte introduce un nou serviciu digital. Acesta a deveni funcțional începând de marți, 19 martie 2024.
Nou serviciu pentru cetățenii care dețin pașapoarte
Cetățenii ale căror documente de călătorie urmează să își piardă valabilitatea, vor fi avertizați prin SMS. Astfel, aceștia vor putea beneficia de un nou serviciu de notificare, derulat prin Direcția Generală de Pașapoarte.
"Furnizarea acestui serviciu vine în sprijinul cetățenilor, în vederea evitării situațiilor neplăcute care ar putea duce la anularea unei călătorii, oferindu-le acestora posibilitatea efectuării unei programări începând cu ziua curentă pentru o perioadă de 90 de zile calendaristice. Astfel, cetățenii vor putea realiza o programare în funcție de volumul și dinamica solicitărilor de pașapoarte înregistrate în timp real.", arată reprezentanții DGP.
Alertă prin mesaj text
Persoanele care dețin un pașaport aflat în ultimele luni de valabilitate vor primi un mesaj text de tip alertă.
Noua măsură a fost implementată de DGP pentru a veni în sprijinul cetățenilor care dețin un astfel de document. Astfel, aceștia pot evita eventualele situații neplăcute, precum anularea unei călătorii planificate.
Totodată, noul sistem permite programarea online pentru reînnoirea documentului de călătorie cu până la 90 de zile înainte de data dorită. Conform DGP, în ultimele 90 de zile, doar 14,06% din locurile de programare au fost ocupate. Astfel, cetățenii pot evita cozile de la eliminând astfel timpul de așteptare la ghișeu.
Ghid pentru toți deținătorii de pașapoarte
Prin intemediul HUB-ului de servicii al Ministerului Afacerilor Interne, posesorii de pașapoarte pot găsit informații utile pentru înregistrarea programării. Totodată, aceștia vor avea acces la un pliant informativ cu toate datele necesare.
DGP atrage atenția că state precum Emiratele Arabe Unite, Israel, Republica Maldive și Regatul Thailanda au reguli stricte în acest sens. Autoritățile teritoriale din aceste țări cer ca pașapoartele să aibă o valabilitate de minim 6 luni la momentul intrării pe teritoriul lor.